У гастрольнай афішы асобна вылучаецца спектакль “Неапаль – горад мільянераў”, пастаўлены па аднайменнай п’есе італьянскага драматурга, акцёра і рэжысёра Эдуарда дэ Філіппа, галоўную ролю ў якой ён пісаў на сябе. Створана п’еса была ў 1945 годзе, а падзеі, якія ў ёй адлюстраваны, адбываліся ў 1942 годзе. Неапаль у час Другой сусветнай вайны. Кожны дзень бамбёжкі. Недахоп прадуктаў харчавання, росквіт спекуляцыі і бандытызму. У сям’і Джэнара Ёвінэ (Уладзімір Латыпаў-Дагадаў) пытанні жыццезабеспячэння ўсклала на сябе яго жонка Амалія (Ірына Агашкова). Прама ў кватэры яна адкрыла падпольную кавярню, а яшчэ займаецца спекуляцыяй прадуктаў, скаапераваўшыся з Эрыка-Прыгажуном (Цімур Гарыпаў), які да яе не раўнадушны. Паступова павялічваюцца і абароты, і даходы. Але з набыццём мільёнаў пачынаюць страчвацца сямейныя устоі і простая чалавечая спагадлівасць.